Posteriorment, i fins al 1984, se li va encarregar la corresponsalia de la cadena pública als Estats Units d'Amèrica, càrrec que va exercir amb una interrupció el 1981 quan va ser nomenat primer sotsdirector i després director dels Serveis Informatius. Va ser en aquesta època quan li va tocar cobrir l'intent de cop d'Estat perpetrat el 23 de febrer de 1981 i va gravar el missatge a la nació del cap d'estat Joan Carles I d'Espanya.